**KOMUNALNI CENTAR IVANIĆ-GRAD d.o.o.**

**IVANIĆ-GRAD, Omladinska ulica 30**

**UPRAVA DRUŠTVA**

**05. srpnja 2022.**

Temeljem članka 30. Zakona o komunalnom gospodarstvu (Narodne novine, broj 68/18, 110/18 i 32/20) te Odluke Gradskog vijeća Grada Ivanić-Grada o davanju prethodne suglasnosti Komunalnom centru Ivanić-Grad d.o.o. na Izmjene i dopune Općih uvjeta isporuke usluge obavljanja dimnjačarskih poslova (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) trgovačko društvo Komunalni centar Ivanić-Grad d.o.o. iz Ivanić-Grada, Omladinska ulica 30, kao isporučitelj komunalne usluge obavljanja dimnjačarskih poslova, dana \_\_\_\_\_\_\_\_\_\_\_ donosi

**IZMJENE I DOPUNE OPĆIH UVJETA ISPORUKE USLUGE**

**OBAVLJANJA DIMNJAČARSKIH POSLOVA**

Članak 1.

Komunalni centar Ivanić-Grad d.o.o. iz Ivanić-Grada, Omladinska ulica 30, kao isporučitelj komunalne usluge obavljanja dimnjačarskih poslova, donio je dana 11. ožujka 2019. godine Opće uvjete isporuke usluge obavljanja dimnjačarskih poslova (Službeni glasnik Grada Ivanić-Grada, broj 02/19; u daljnjem tekstu: Opći uvjeti).

Članak 2.

Ovim se izmjenama i dopunama Općih uvjeta u članku 11. mijenja stavak 1. koji sada glasi:

„Isporučitelj komunalne usluge obvezan je pružiti komunalnu uslugu na cijelom dimnjačarskom području Grada Ivanić-Grada radi čišćenja i kontrole dimnjaka, dimovoda i uređaja za loženje.

Prednost u pružanju dimnjačarske usluge imaju domaćinstva koja zatraže izvršenje usluge.“.

Briše se stavak 3.

Iza stavka 2. dodaju se novi stavci 3., 4. i 5. koji glase:

„Ukoliko isporučitelj komunalne usluge obavlja dimnjačarske poslove i radove izvan dimnjačarskog područja Grada Ivanić-Grada prioritet imaju korisnici usluga s dimnjačarskog područja Grada Ivanić-Grada.

Ukoliko se komunalna usluga obavlja izvan dimnjačarskog područja Grada Ivanić-Grada isporučitelj komunalne usluge dužan je pridržavati se Općih uvjeta koji se odnose na dimnjačarsko područje na kojem obavlja komunalnu uslugu, odnosno propisa (ugovora o obavljanju dimnjačarskih poslova, ugovora o poslovnoj suradnji, ugovora o koncesiji i sl.) temeljem kojih je ostvario pravo na obavljanje dimnjačarskih poslova.

Isporučitelj komunalne usluge ukoliko obavlja uslugu na drugom dimnjačarskom području nije se dužan pridržavati cjenika sa dimnjačarskog područja Grada Ivanić-Grada.“

Članak 3.

U članku 17. Općih uvjeta iza stavka 1. dodaje se novi stavak 2. koji glasi:

„Za sve usluge koje nisu obuhvaćene cjenikom dimnjačarskih poslova, isporučitelj usluge izraditi će ponudu prije obavljanja dimnjačarskih poslova te je dostaviti korisniku usluge.“.

Dosadašnji stavci 2. i 3. postaju stavci 3. i 4.

Članak 4.

Ostale odredbe Općih uvjeta ostaju neizmijenjene.

Članak 5.

Ove izmjene i dopune Općih uvjeta objavit će se u Službenom glasniku Grada Ivanić-Grada, na mrežnim stranicama i oglasnoj ploči Grada Ivanić-Grada te na mrežnim stranicama i oglasnoj ploči isporučitelja komunalne usluge Komunalnog centra Ivanić-Grad d.o.o.

Komunalni centar Ivanić-Grad d.o.o.

Direktor:

Mario Mikulić, ing. građ.