

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/22-10/5

URBROJ: 238-10-02/22-34

Ivanić-Grad, 01. srpnja 2022.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog Odluke o davanju prethodne suglasnost****i na izmjene**

**Statuta Visoke škole Ivanić-Grad**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), gradonačelnik Grada Ivanić-Grada utvrdio je prijedlog

**O D L U K E**

**o** **davanju prethodne suglasnosti na izmjene Statuta**

**Visoke škole Ivanić-Grad**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskog vijeća određuje se Marina Šiprak, privremena pročelnica Upravnog odjela za lokalnu samoupravu, pravne poslove i društvene djelatnosti.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 54. stavka 1. Zakona o ustanovama (Narodne novine, broj 76/93, 29/97, 47/99, 35/08, 127/19) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_\_. sjednici održanoj dana \_\_\_\_\_\_\_\_\_\_\_ 2022. godine donijelo je sljedeću

**O D L U K U**

**o davanju prethodne suglasnosti na izmjene Statuta**

**Visoke škole Ivanić-Grad**

Članak 1.

Gradsko vijeće Grada Ivanić-Grada daje suglasnost na izmjene Statuta Visoke škole Ivanić-Grad.

Članak 2.

Ova Odluka stupa na snagu prvog dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_ 2022. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o davanju prethodne suglasnosti na izmjene Statuta Visoke škole Ivanić-Grad |
| **PRAVNI TEMELJ:** | Na temelju članka 54. stavka 1. Zakona o ustanovama (Narodne novine, broj 76/93, 29/97, 47/99, 35/08, 127/19) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Pravni temelj za donošenje ove Odluke su odredbe članka 54. stavka 1. Zakona o ustanovama (Narodne novine, broj 76/93, 29/97, 47/99, 35/08, 127/19) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22).

Odredbom članka 54. stavka 1. Zakona o ustanovama propisano je kako statut ustanove donosi upravno vijeće uz prethodnu suglasnost osnivača ustanove.

Odredbom članka 35. Statuta Grada Ivanić-Grada propisano je kako Gradsko vijeće, između ostalog, donosi odluku kojom daje prethodnu suglasnost na statute ustanova.

Predloženim izmjenama Statuta Visoke škole Ivanić-Grad mijenja se članak 6. stavak 1. Statuta u dijelu koji se odnosi na definiranje djelatnosti Visoke škole Ivanić-Grad, a koji se usklađuje sa prethodno usvojenim promjenama djelatnosti Visoke škole Ivanić-Grad, kako slijedi:

„(1) Djelatnost VŠIG je:

* *ustrojavanje i izvođenje preddiplomskih stručnih studija, specijalističkih diplomskih stručnih studija i kratkih stručnih studija,*
* ustrojavanje i izvođenje zajedničkih i/ili združenih stručnih studija sukladno zakonu kojim se propisuje osiguravanje kvalitete u visokom obrazovanju i znanosti,
* obavljanje visokostručnog razvojnog i istraživačkog rada te znanstvenog rada uz uvjete prema posebnim propisima,
* ustrojavanje i izvođenje formalnih i neformalnih programa obrazovanja odraslih, kao i programa cjeloživotnog obrazovanja,
* izdavačka, knjižnična i informatička djelatnost vezana za temeljnu djelatnost,
* *organiziranje stručnih i znanstvenih konferencija, simpozija, okruglih stolova, seminara i ostalih skupova,*
* obavljanje drugih djelatnosti koje služe za obavljanje temeljne djelatnosti Visoke škole Ivanić-Grad.“

U članku 6., stavak 2. Statuta Visoke škole Ivanić-Grad briše se.

Dosadašnji stavci 3., 4. i 5. postaju stavci 2., 3. i 4.

Sukladno razvoju Visoke škole Ivanić-Grad, uz izvođenje preddiplomskog stručnog studija Fizioterapije u trajanju od tri godine, planira se izvođenje i drugih studijskih programa, stoga se predlaže navedena izmjena članka 6. stavka 1. Statuta Visoke škole Ivanić-Grad (alineja 1.).

Sukladno zadaći Visoke škole Ivanić-Grad da pridonosi razvoju znanosti i struke organiziranjem stručnih i znanstvenih konferencija, simpozija, okruglih stolova, seminara i ostalih skupova, predlaže se navedena dopuna članka 6. stavka 1. Statuta Visoke škole Ivanić-Grad (alineja 6.).

Slijedom navedenog, a s obzirom na to da, sukladno odredbi članka 2. stavka 4. Statuta Visoke škole Ivanić-Grad, Gradsko vijeće Grada Ivanić-Grada obavlja prava i dužnosti Grada Ivanić-Grada kao osnivača Visoke škole Ivanić-Grad, predlaže se usvajanje ove Odluke.